

**รายงานผลการดำเนินงานโครงการ**

โครงการอบรมให้ความรู้ส่งเสริมสุขภาพกลุ่มคนวัยทำงาน ตำบลเจริญศิลป์

อำเภอเจริญศิลป์ จังหวัดสกลนคร ปีงบประมาณ 2562



**ผู้รับผิดชอบโครงการ**

**งานอาชีวอนามัยและเวชกรรมสิ่งแวดล้อม**

**กลุ่มงานบริการด้านปฐมภูมิและองค์รวม โรงพยาบาลเจริญศิลป์**

**อำเภอเจริญศิลป์ จังหวัดสกลนคร ปีงบประมาณ 2562**

**บทสรุป**

โครงการอบรมให้ความรู้ส่งเสริมสุขภาพกลุ่มคนวัยทำงาน ตำบลเจริญศิลป์

อำเภอเจริญศิลป์ จังหวัดสกลนคร ปีงบประมาณ 2562

วัตถุประสงค์

**1. เพื่อให้ความรู้แนวทางการป้องกันตนเอง จากโรคประกอบอาชีพ**

2. **เพื่อตรวจประเมินสุขภาพเบื้องต้น**



โครงการนี้ได้จัดทำขึ้น ณ ห้องประชุมเรือนญาติกา โรงพยาบาลเจริญศิลป์ อำเภอเจริญศิลป์ จังหวัดสกลนคร ในวันที่ 28 สิงหาคม 2562 มีขั้นตอนการดำเนินงานประชาสัมพันธ์ให้กลุ่มเป้าหมายทุกคนในเขตตำบลเจริญศิลป์ได้รับทราบ ประสานวิทยากรเพื่อบรรยายความรู้วิชาการ มีผู้เข้าร่วมประชุมทั้งหมด 100 คน ใช้งบประมาณจากเงินสนับสนุนงบประมาณโครงการจากกองทุนหลักประกันสุขภาพตำบลเจริญศิลป์ จำนวน 12,100 บาท (หนึ่งหมื่นสองพันหนึ่งร้อยบาทถ้วน)

สรุปผลการประเมินโครงการอบรมให้ความรู้ส่งเสริมสุขภาพกลุ่มคนวัยทำงาน ตำบลเจริญศิลป์ อำเภอเจริญศิลป์ จังหวัดสกลนคร ปีงบประมาณ 2562 ให้ความรู้แก่ประชากรวัยทำงาน เพื่อลดพฤติกรรมเสี่ยงต่อการเกิดโรคไม่ติดต่อ และสามารถป้องกันอุบัติแหตุจากการทำงานได้

งานอาชีวอนามัยและเวชกรรมสิ่งแวดล้อม

กลุ่มงานบริการด้านปฐมภูมิและองค์รวม โรงพยาบาลเจริญศิลป์

**รายงานผลการดำเนินงาน**

**1. ความเป็นมาและความสำคัญของโครงการและการประเมินโครงการ**

จากข้อมูลสถิติของสำนักงานสถิติแห่งชาติ ปี 2561 พบว่าประเทศไทยมีประชากรที่มีงานทำจำนวน 38.29 ล้านคน ประกอบเป็นผู้ทำงานที่ไม่ได้รับความคุ้มครองและไม่มีหลักประกันทางสังคมจากการทำงานหรือเรียกว่าแรงงานนอกระบบ 21.3 ล้านคน หรือร้อยละ 55.6 และที่เหลือเป็นแรงงานในระบบ 17.0 ล้านคน หรือร้อยละ 44.4 ของจำนวนผู้มีงานทำทั้งหมด และข้อมูลจากเกณฑ์การพัฒนาสถานประกอบการปลอดโรค ปลอดภัย กายใจเป็นสุข พบว่า ๑ ใน ๑๑ ของวัยแรงงานเจ็บป่วยด้วยโรคเรื้อรัง ได้แก่ โรคหัวใจและหลอดเลือด ร้อยละ ๓๒.๔ รองลงมาเป็นโรคเบาหวาน ร้อยละ ๒๑.๑ และโรคระบบทางเดินหายใจเรื้อรัง ร้อยละ ๑๘.๗

ตำบลเจริญศิลป์ อำเภอเจริญศิลป์ มีจำนวนแรงงานในชุมชนทั้งหมดของพื้นที่จำนวน 2,350 คน ประชากรวัยทำงานจะใช้เวลาส่วนใหญ่ในสถานที่ทำงาน ประมาณวันละ ๘ - ๙ ชั่วโมง สถานที่ทำงานจึงมีอิทธิพลต่อวิถีชีวิตและสุขภาพอย่างมาก เปรียบเสมือนบ้านหลังที่ ๒ การสร้างเสริมสุขภาพและการป้องกันควบคุมปัจจัยเสี่ยงต่อการเกิดโรคในสถานประกอบการ จึงเป็นสิ่งจำเป็นอย่างยิ่ง เช่น การบริโภคอาหารที่สมดุล ไม่สูบบุหรี่ ลดการดื่มสุรา การออกกำลังกาย การจัดการความเครียด และการจัดสภาพแวดล้อมที่เอื้อต่อสุขภาพ รวมถึงการดูแลเรื่องความปลอดภัยจากการทำงาน โดยอาศัยความร่วมมือในการดำเนินงานของเจ้าของกิจการ ผู้บริหารและพนักงานในสถานประกอบการเป็นหลัก

จากปัญหาดังกล่าวข้างต้น กลุ่มงานบริการด้านปฐมภูมิและองค์รวม โรงพยาบาลเจริญศิลป์ ได้ให้ความสำคัญกับวัยทำงาน จึงจัดทำโครงการอบรมให้ความรู้ส่งเสริมสุขภาพกลุ่มคนวัยทำงาน ภายใต้นโยบาย

ลดโรค เพิ่มสุข โดยมีวัตถุประสงค์เพื่อ**ให้ความรู้แนวทางการป้องกันตนเอง จากโรคประกอบอาชีพ** เป็นการส่งเสริมและสนับสนุนให้ประชากรวัยทำงานมีสุขภาพดี ลดการเจ็บป่วยจากโรคไม่ติดต่อเรื้อรังและการบาดเจ็บ รวมทั้งโรคที่เป็นปัญหาสาธารณสุขของพื้นที่ ปลอดภัยจากการประกอบอาชีพและสิ่งแวดล้อม ตลอดจน มีสุขภาพจิตที่ดี

**2.วัตถุประสงค์ของการประเมินโครงการ**

**1. เพื่อให้ความรู้แนวทางการป้องกันตนเอง จากโรคประกอบอาชีพ**

2. **เพื่อตรวจประเมินสุขภาพเบื้องต้น**

**3.ขอบเขตของการดำเนินงาน**

ประชากรวัยทำงานที่มีอายุตั้งแต่ 15-59 ปี ในเขตรับผิดชอบเขต อบต.เจริญศิลป์ จำนวน 100 คน

**ระยะเวลาดำเนินงาน**

กรกฎาคม – สิงหาคม 2562

**สถานที่ดำเนินงาน**

ห้องประชุมเรือนญาติกา โรงพยาบาลเจริญศิลป์

**4.ผลการประเมินโครงการ**

**1. จากจำนวนผู้เข้าร่วมโครงการ**

2. **จากการซักถามระหว่างอบรมและหลังอบรม**

**3. ประเมินผลจากผลการตรวจสุขภาพ**

**5.สรุปค่าใช้จ่ายของโครงการ/กิจกรรม**

ได้รับการสนับสนุนงบประมาณ จากกองทุนหลักประกันสุขภาพตำบลเจริญศิลป์ โดยมีรายละเอียด ดังนี้

1. ค่าจ้างเหมาจัดทำป้ายโครงการขนาดกว้าง 1.2 ม.×ยาว 2.5 ม. รวม 3 ตรม.ๆละ 100 บาท เป็นเงิน 300 บาท

2. ค่าจ้างเหมาประกอบอาหารกลางวัน จำนวน 100 คน × 50 บาท × 1 มื้อ เป็นเงิน 5,000 บาท

3. ค่าจ้างเหมาประกอบอาหารว่างและเครื่องดื่ม จำนวน 100 คน×25 บาท×2 มื้อ เป็นเงิน 5,000 บาท

4. ค่าตอบแทนวิทยากร จำนวน 3 คนๆละ 600 บาท เป็นเงิน 1,800 บาท

รวมเป็นเงิน 12,100 บาท (หนึ่งหมื่นสองพันหนึ่งร้อยบาทถ้วน)

หมายเหตุ: ทุกรายการสามารถถัวจ่ายกันได้โดยเบิกจ่ายตามอัตรา หลักเกณฑ์ ข้อกำหนดและระเบียบของกระทรวงการคลังโดยการเบิกค่าใช้จ่ายในการฝึกอบรม การจัดงาน และประชุม และเบิกค่าใช้จ่ายเดินทางไปราชการภายในประเทศ

**6.สรุปผลและข้อเสนอแนะ**

**6.1 สรุปผลตามเป้าหมาย**

ผู้เข้าร่วมโครงการตามเป้าหมายที่กำหนดในโครงการ คือประชากรวัยทำงานที่มีอายุตั้งแต่ 15 - 59 ปี (ในเขตรับผิดชอบตำบลเจริญศิลป์ โรงพยาบาลเจริญศิลป์) รวมทั้งสิ้น 100 คน

(ร้อยละ 100) ซึ่งอยู่ในระดับมากที่สุด

**6.2 สรุปผลการตรวจสุขภาพเบื้องต้น**

ในการดำเนินโครงการสรุปผลได้ดังนี้

1. วัดความดันโลหิต จำนวน 100 คน พบว่า

|  |  |  |  |  |
| --- | --- | --- | --- | --- |
| **ระดับความดันโลหิต** | **ความดันตัวบน (มม.ปรอท)** | **ความดันตัวบน (มม.ปรอท)** | **จำนวนผู้ตรวจ** | |
| **คน** | **ร้อยละ** |
| ปกติ | < 120 | < 80 | 62 | 62 |
| ภาวะเสี่ยงความดันโลหิตสูง | 120-139 | 80-89 | 18 | 18 |
| ภาวะเสี่ยงความดันโลหิตสูงระดับที่1 (อ่อน) | 140-159 | 90-99 | 12 | 12 |
| ภาวะเสี่ยงความดันโลหิตสูงระดับที่2 (ปานกลาง) | 160-179 | 100-109 | 8 | 8 |
| ภาวะเสี่ยงความดันโลหิตสูงระดับที่3 (รุนแรง) | ตั้งแต่180 ขึ้นไป | ตั้งแต่ 110 ขึ้นไป | 0 | 0 |

ผู้เข้าร่วมโครงการจำนวน 100 คน พบว่าระดับความดันโลหิตในระดับปกติมากที่สุดคือ มีจำนวน 62 คน คิดเป็นร้อยละ 62 รองลงมาคือภาวะเสี่ยงความดันโลหิตสูง จำนวน 18 คน คิดเป็นร้อยละ 18 และภาวะเสี่ยงความดันโลหิตสูงระดับที่1 (อ่อน) จำนวน 8 คน คิดเป็นร้อยละ 8

1. ดัชนีมวลกาย Body Mass Index (BMI) จำนวน 50 คน พบว่า

|  |  |  |  |
| --- | --- | --- | --- |
| **Body Mass Index (BMI)** | **ภาวะน้ำหนักตัว** | **จำนวนผู้ตรวจ** | |
| **คน** | **ร้อยละ** |
| < 18.5 | น้ำหนักต่ำกว่าเกณฑ์ | 13 | 13 |
| 18.5 - 22.9 | สมส่วน | 49 | 49 |
| 23.0 - 24.9 | น้ำหนักเกินเกณฑ์ | 33 | 33 |
| 25.0-29.9 | โรคอ้วน | 5 | 5 |
| > 30 | โรคอ้วนอันตราย | 0 | 0 |

ผู้เข้าร่วมโครงการ จำนวน 100 คน มีดัชนีมวลกาย สมส่วนมากที่สุด จำนวน 49 คน คิดเป็นร้อยละ 49 รองลงมาคือ น้ำหนักเกินเกณฑ์ จำนวน 33 คน คิดเป็นร้อยละ 33 และน้ำหนักต่ำกว่าเกณฑ์ จำนวน 13 คน คิดเป็นร้อยละ 13

1. ผลการตรวจหาระดับเอ็นไซม์โคลีนเอสเตอเรสในเลือดของกลุ่มเป้าหมาย จำนวน 100 คน พบว่า

|  |  |  |
| --- | --- | --- |
| **ผลตรวจ** | **จำนวนผู้ตรวจ** | |
| **คน** | **ร้อยละ** |
| ปกติ | 18 | 18 |
| ปลอดภัย | 23 | 23 |
| มีความเสี่ยง | 33 | 33 |
| ไม่ปลอดภัย | 26 | 26 |

ผู้เข้าร่วมโครงการจำนวน 100 คน มีผลการตรวจหาระดับเอ็นไซม์โคลีนเอสเตอเรสในเลือดอยู่ในระดับมีความเสี่ยงมากที่จำนวน 33 คน คิดเป็นร้อยละ 33 รองลงมาคือระดับไม่ปลอดภัย จำนวน 26 คน คิดเป็นร้อยละ 26 และระดับปลอดภัย จำนวน 23 คน คิดเป็นร้อยละ 23

**ข้อเสนอแนะ**

จากผลการตรวจสุขภาพเบื้องต้นพบว่าผู้เข้าร่วมโครงการมีภาวะเสี่ยงความดันโลหิตสูง และผลการตรวจหาระดับเอ็นไซม์โคลีนเอสเตอเรสในเลือดอยู่ในระดับมีความเสี่ยงมาก ควรมีการวางแผนในการติดตาม สำรวจเพื่อค้นหากลุ่มเสี่ยง และวางในการส่งเสริมป้องกันสุขภาพต่อไป

**ภาพกิจกรรมโครงการอบรมให้ความรู้ส่งเสริมสุขภาพกลุ่มคนวัยทำงาน ตำบลเจริญศิลป์**

**อำเภอเจริญศิลป์ จังหวัดสกลนคร ปีงบประมาณ 2562**





**ภาพกิจกรรมโครงการอบรมให้ความรู้ส่งเสริมสุขภาพกลุ่มคนวัยทำงาน ตำบลเจริญศิลป์**

**อำเภอเจริญศิลป์ จังหวัดสกลนคร ปีงบประมาณ 2562**





